La Secretària suplent designada per la Presidenta en aquest Ple de la Comissió, relaciona les reclamacions que han que han tingut entrada des del darrer Ple que va tenir lloc el passat 9 d'agost que són els números d'expedient 298/2018 a 301/2018 i que es tramitaran de conformitat amb la valoració de les admissions que s'ha dut a terme.
Proposta de resolució d'incident d'execució de la Resolució 212/2018.
La senyora Elisabet Samarra, ponent de la Proposta d'incident d'execució de la Resolució 212/2018, exposa en quin estat es troba l'execució, així com els antecedents del cas.
Els arguments utilitzats per l'Ajuntament de Vallirana per tal d'ampliar el termini d'execució de la Resolució es consideren justificats i pertinents.
Per aquest motiu, s'acorda que el termini d'execució de la Resolució 212/2018, fixat en el seu apartat 3r de la part resolutiva, comenci a computar a partir del primer dia de setembre.
Proposta de resolució d'estimació de la Reclamació 186/2018.
La senyora Elisabet Samarra ponent de la Proposta de resolució d'estimació relativa a la Reclamació 186/2018, relaciona els elements més destacats de la tramitació d'aquest procediment i en destaca que l'Administració reclamada no ha facilitat a la Comissió l'expedient de la sol·licitud d'accés ni la informació relacionada amb els motius que en justifiqui la seva desatenció, incomplint el seu deure de col·laboració amb la GAIP.
Proposta de resolució d'estimació de la Reclamació 188/2018.
La senyora Elisabet Samarra i Gallego, ponent de la Proposta de resolució d'estimació relativa a la Reclamació 188/2018 que s'ha plantejat contra l'Ajuntament de Rubí, exposa la fonamentació que duu a l'estimació de la reclamació.
També en destaca la necessitat de suspendre l'execució d'aquesta Resolució, solament i exclusivament, en relació amb el grup municipal ERC-AM que manifesta oposició a l'accés.
Proposta de resolució d'estimació parcial de la Reclamació 208/2018.
La senyora Elisabet Samarra i Gallego, ponent de la Proposta de resolució d'estimació parcial, relativa a la Reclamació 208/2018 que s'ha plantejat contra el Consell Comarcal del Baix Llobregat, exposa els antecedents del cas i la procedència d'estimar parcialment la Reclamació atès que una part de la informació ja ha estat lliurada a la persona reclamant.
Proposta de resolució d'estimació parcial de la Reclamació 209/2018.
La senyora Elisabet Samarra, ponent de la Proposta de resolució d'estimació parcial relativa a la Reclamació 209/2018, que s'ha plantejat contra l'Ajuntament de Sant Boi de Llobregat, exposa la procedència d'estimar parcialment la Reclamació atès que una part de la informació és inexistent.
Proposta de resolució de finalització de la Reclamació 231/2018 per pèrdua d'objecte.
El senyor Josep Mir, ponent de la Proposta de resolució de finalització, exposa la tramitació duta a terme i el lliurament de la informació reclamada durant la tramitació de la Reclamació.
Proposta de resolució d'estimació parcial de la Reclamació 256/2018.
El senyor Josep Mir, ponent de la Proposta de resolució d'estimació parcial de la Reclamació 256/2018, exposa els elements més destacats de la tramitació d'aquesta Reclamació, destacant la renuncia de la persona reclamant al procediment de mediació al qual va optar inicialment.
Proposta de resolució d'inadmissió de la Reclamació 272/2018.
La senyora Elisabet Samarra, ponent de la Proposta de de resolució d'inadmissió de la Reclamació 272/2018, destaca que la manca d'objecte de la Reclamació justificaria la inadmissió d'aquesta.
La presidenta de la Comissió aixeca la sessió de la qual, com a secretària suplent, estenc aquesta acta.
La secretària suplent Vist i plau